Official Journal L 208 , 02/08/1997 P. 0047 - 0048



KOMISJONI OTSUS, 9. juuli 1997, avatud võrgu pakkumisse (ONP) kuuluvate neljajuhtmeliste analoogpüsiliinide lõppseadmega liidestamise üldnõuete ühise tehnilise eeskirja kohta (EMPs kohaldatav tekst) (97/487/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. aprilli 1991. aasta direktiivi 91/263/EMÜ telekommunikatsioonivõrgu lõppseadmeid käsitlevate liikmesriikide õigusaktide ühtlustamise ja nende seadmete nõuetekohasuse vastastikuse tunnustamise kohta,1 viimati muudetud direktiiviga 93/68/EMÜ,2 eriti selle artikli 6 lõike 2 teist taanet, ning arvestades, et: komisjon on vastu võtnud meetme sellise lõppseadmetüübi identifitseerimise kohta, mille jaoks nõutakse ühist tehnilist eeskirja, ning selgituse kõnealuse eeskirja reguleerimisala kohta; tuleks vastu võtta vastavad ühtlustatud standardid või nende osad, millega rakendatakse ühisteks tehnilisteks eeskirjadeks muudetavad olulised nõuded; käesoleva otsusega vastuvõetav ühine tehniline eeskiri on kooskõlas ACTE arvamusega, ON VASTU VÕTNUD KÄESOLEVA OTSUSE: Artikkel 1 1. Käesolevat otsust kohaldatakse lõppseadmete suhtes, mis on mõeldud ONP kõnesagedusalas lihtkvaliteediga või erikvaliteediga neljajuhtmeliste analoogpüsiliinide ühendamiseks üldkasutatava telekommunikatsioonivõrgu lõpp-punktiga ja mis kuuluvad artikli 2 lõikes 1 nimetatud ühtlustatud standardi reguleerimisalasse. 2. Käesoleva otsusega kehtestatakse ühine tehniline eeskiri lõikes 1 nimetatud lõppseadmete liidestamise üldnõuete jaoks. Artikkel 2 1. Ühine tehniline eeskiri sisaldab asjaomase standardiorganisatsiooni koostatud ühtlustatud standardit ja rakendab võimalikkuse piires direktiivi 91/263/EMÜ artikli 4 punktides c, d ja f nimetatud olulisi nõudeid. Viide standardile on esitatud lisas. 2. Käesoleva otsuse reguleerimisalasse kuuluvad lõppseadmed on kooskõlas lõikes 1 nimetatud ühise tehnilise eeskirjaga ning vastavad direktiivi 91/263/EMÜ artikli 4 punktides a ja b nimetatud olulistele nõuetele ja kõigis muudes kohaldatavates direktiivides, eelkõige direktiivides 73/23/EMÜ3 ja 89/336/EMÜ4 sätestatud nõuetele. Artikkel 3 Käesoleva otsuse artikli 1 lõikes 1 osutatud lõppseadmete puhul kasutavad direktiivi 91/263/EMÜ artiklis 9 nimetatud menetlusi teostama määratud teavitatud asutused artikli 2 lõikes 1 nimetatud ühtlustatud standardit või tagavad selle kasutamise hiljemalt ühe aasta jooksul pärast käesoleva otsuse teatavakstegemist. Artikkel 4 Käesolev otsus on adresseeritud liikmesriikidele. Brüssel, 9. juuli 1997 Komisjoni nimel komisjoni liige Martin BANGEMANN LISA Viide kohaldatavale ühtlustatud standardile Otsuse artiklis 2 viidatakse järgmisele ühtlustatud standardile: Kommertstelekommunikatsioon (BTC); Avatud võrgu pakkumise (ONP) tehnilised nõuded; Kõnesagedusala lihtkvaliteediga või erikvaliteediga neljajuhtmelised analoogpüsiliinid (A40 ja A4S) Lõppseadmete liidestamise nõuded ETSI Euroopa Telekommunikatsiooni Standardite Instituut ETSI sekretariaat TBR 17 - jaanuar 1997 (eessõna välja arvatud) Lisateave Euroopa Telekommunikatsiooni Standardite Instituut on tunnustatud direktiiviga 83/189/EMÜ.5 Eespool nimetatud ühtlustatud standard on koostatud nõukogu direktiivis 83/189/EMÜ sätestatud asjaomase korra kohaselt. Eespool nimetatud ühtlustatud standardi tervikteksti võib saada järgmistelt aadressidelt: Euroopa Telekommunikatsiooni Standardite Instituut 650, Route des Lucioles, F-06921 Sophia Antipolis Cedex. Euroopa Ühenduste Komisjon, PD XIII/A/2 - (BU 31, 1/7), Rue de la Loi/Wetstraat 200, B-1049 Bruxelles/Brussels. 1 EÜT L 128, 23.5.1991, lk 1. 2 EÜT L 220, 31.8.1993, lk 1. 3 EÜT L 77, 26.3.1973, lk 29. 4 EÜT L 139, 23.5.1989, lk 19. 5 EÜT L 109, 26.4.1983, lk 8.